open-index/open-wikipedia-markdown huggingface dataset:
Krokotiilinvartija

**Krokotiilinvartija** (*Pluvianus aegyptius*) on afrikkalainen kahlaaja, ja se on sukunsa ***Pluvianus*** ja heimonsa **krokotiilinvartijat** (Pluvianidae) ainoa laji. Aiemmin se luokiteltiin pääskykahlaajiin (Glareolidae), mutta nykyisin sen katsotaan kuuluvan omaan heimoonsa.

## Koko ja ulkonäkö
Linnun pituus on 19–21 cm, siipien kärkiväli 47–51 cm ja paino 73–92 g. Se on pienehkö, lyhytjalkainen kahlaaja. Vanhan linnun alapuoli on vaalean oranssi, siivenpäälliset ja hartiat kyyhkynharmaat, selässä ja rinnassa on leveä musta juova, samoin kuin päässä ja päälaella. Kurkku ja silmäkulmanjuovat ovat valkoiset. Nuori lintu on alapuolelta vaalea. Sukupuolet ovat samannäköisiä.

## Esiintyminen
Lajia  elää laikuittaisesti Afrikassa Saharan eteläpuolella Kongoon saakka. Muinoin laji eli myös Egyptissä, mutta se on nykyisin lähes kadonnut sieltä. Maailman populaation koko on 40&nbsp;000–85&nbsp;000 yksilöä. Lajin kanta on elinvoimainen. Se on enimmäkseen paikkalintu, mutta voi siirtyillä kosteikkojen välillä vesimäärien vaihtelujen mukaan. Lajia ei ole tavattu Suomessa.

## Elinympäristö
Lisääntymisaikana sen elinympäristöä ovat jokien rannat, saaret ja suistot. Se välttää suolaista vettä. Pesimäajan ulkopuolella sitä näkee myös järvillä ja muilla kosteikoilla, ja joskus sitä tavataan myös pelloilla ja kuivalla maalla.

## Lisääntyminen
Pesä on molempien emojen rapsuttama kuoppa pehmeässä hiekassa. Munia on 1–3, harvoin 4. Ensimmäinen muna peitetään hiekalla, samoin haudontavuorojen välillä kaikki munat. Sekä koiras että naaras hautovat öisin ja hämärissä vuorollaan. Päivällä munat ovat hiekkaan peitettyjä ja kuumimpaan aikaan emot käyvät kastelemassa alapuolen höyhenensä ja saapuvat viilentämään munia. Haudonta kestää 28–31 päivää. Poikasista huolehtivat molemmat emot. Aluksi poikaset saavat ravinnon eteensä, mutta pian ne ryhtyvät seuraamaan emoja. Viikon ikäisinä poikaset pystyvät syömään itsenäisesti. Lentokykyisiä ne ovat noin 5 viikon ikäisinä.

## Ravinto
Lajin ravintoa ovat maassa elävät hyönteiset ja muut pienet selkärangattomat. Herodotoksen suuhun pannun tarinan mukaan krokotiilinvartijat käyvät rannalla makoilevien krokotiilien suussa syömässä hampaiden rakoihin takertuneita lihanpaloja ja ötököitä. Krokotiilit eivät syö krokotiilinvartijoita, koska niiden mielestä ne ovat hyviä hammashoitajia. Kaksi huomattavaa lintutieteilijää on varmentanut tämän tarinan, mutta se on ilmeisesti harvinaista, sillä tieteellisesti sitä ei ole osoitettu.

## Lähteet
* Cramp, Stanley (päätoim.) 1985: Handbook of the Birds of Europe, the Middle East and North Africa. Vol. III. – Oxford University Press. Hong Kong. 

### Viitteet
Madagaskar-suunnitelma

**Madagaskar-suunnitelma** oli natsi-Saksassa kehitetty hanke, jonka tarkoituksena oli siirtää Euroopan juutalaisväestö Afrikkaan, Madagaskarin saarelle. Suunnitelman toteuttaminen näytti mahdolliselta Saksan hyökättyä Ranskaan, jonka siirtomaa Madagaskar tuolloin oli. Osa Ranskan siirtomaista siirtyi Saksan vasallivaltiona toimineen Vichyn Ranskan hallintaan. 

Tarkoitus oli antaa saarelta Saksan laivaston valitsemat satamat sen käyttöön ja tehdä lopusta juutalaisten reservaatti, jota Heinrich Himmler valvoisi. Vaikka Palestiinaa oli myös ajateltu, Madagaskar koettiin paremmaksi vaihtoehdoksi Palestiinan ollessa jo arabien ja kristittyjen asuttama. Madagaskar-projektin rahoitukseksi kaavailtiin Euroopan juutalaisilta takavarikoidun omaisuuden käyttämistä.

Seuraava suunnitelma, joka tehtiin ”juutalaiskysymyksen” ratkaisemiseksi, oli Wannseen konferenssissa hahmoteltu lopullinen ratkaisu. Vaikka Madagaskar-suunnitelma jäi ajatukseksi, se sai kuitenkin riittävää näkyvyyttä natsihallinnossa toimiakseen merkittävänä psykologisena askeleena kohti juutalaisten joukkotuhoon tähtääviä päätöksiä.

## Lähteet

## Aiheesta muualla
*About.com 
*Jewish Virtual Library
Sinikielitauti

**Sinikielitauti** eli bluetongue-tauti on bluetongueviruksen (BTV) aiheuttama märehtijöiden ja kamelieläinten sairaus. Tauti ei tartu ihmiseen. Taudin nimi tulee lampailla joskus vakavassa tapauksessa  esiintyvästä oireesta, jolloin kieli muuttuu siniseksi verentungoksen vuoksi.  Taudin levittäjänä toimivat polttiaiset, jotka viihtyvät parhaiten lämpimissä ja kosteissa olosuhteissa. Tautia esiintyy ympäri maailman, mutta polttiaisten elinympäristövaatimusten vuoksi se rajoittuu lähinnä 40°N ja 35°S leveysasteille.  Ilmaston lämpenemisen katsotaan olevan yhtenä syynä siihen, miksi tautia on viime vuosina tavattu myös näiden leveysasteiden ulkopuolella.  Suomessa virusta ei ole tavattu. Sinikielitauti kuuluu helposti leviäviin eläintauteihin. 

## Tartunta

Pääasiassa märehtijät saavat tartunnan virusta kantavien polttiaisten välityksellä, eikä eläinten välistä suoraa tartuntaa tapahdu. 
 On kuitenkin todettu, että virus saattaa siirtyä sairaan eläimen veren tai siemennesteen välityksellä terveeseen eläimeen. Lisäksi tiineenä oleva emo saattaa siirtää infektion istukan kautta sikiöön. 

## Oireet

Taudin oireiden vakavuus riippuu viruksen serotyypistä, eläinlajista ja eläinyksilöstä. Lampaiden ja peurojen on todettu sairastuvan voimakkaampiin oireisiin, kun taas nauta voi useinkin olla viruksen oireeton kantaja. Taudinkuva vaihteleekin oireettomasta kantajasta vakaviin oireisiin, ja tauti voi johtaa jopa kuolemaan.

Oireina voi esiintyä korkea kuume, lisääntynyt syljeneritys, nenävuoto, ontuminen sekä pään ja niskan alueen turvotus.

## Hoito ja ennaltaehkäisy

Tautiin ei ole spesifistä hoitoa, minkä vuoksi hoito kohdistuu oireiden hoitamiseen. Tautiin on olemassa sekä eläviä heikennettyjä että tapettuja rokotteita. Rokotteita käytetään EU:n alueella ainoastaan maissa, joissa tautia on todettu.

## Katso myös
* Afrikkalainen hevosrutto

## Lähteet

## Aiheesta muualla

*Eviran bluetongue sivu
*Merckin Veterinary Manual  
*Maailman eläinterveysorganisaatio, OIE
Leonid Leonov

**Leonid Maksimovitš Leonov** (; 31. toukokuuta (J: 19. toukokuuta) 1899 Moskova – 8. elokuuta 1994 Moskova) oli venäläinen kirjailija. Hän julkaisi romaaniensa ohella muun muassa näytelmiä. 

Leonov syntyi Moskovassa, oli varhaisella urallaan toimittaja ja oli Maksim Gorkin kanssa perustamassa Neuvostoliiton kirjailijaliittoa vuonna 1932. Hän sai Neuvostoliiton valtionpalkinnon vuonna 1943 ja Leninin palkinnon vuonna 1956. 

Leonov nimettiin vuonna 1967 Sosialistisen työn sankariksi. Viisi vuotta myöhemmin hän sai paikan Neuvostoliiton tiedeakatemiasta. Hän jatkoi kirjoittamista vanhuutensa päiville saakka ja kuoli Moskovassa 95-vuotiaana.

## Tuotanto
Leonovin ensimmäiset, vuonna 1922 julkaistut teokset olivat aiheiltaan eksoottisia ja muodoltaan kokeilevia proosatekstejä. Neuvostokirjailijoiden eturiviin hän nousi teoksella *Baruski* (*Mäyrät*, 1924). Hänen proosateostensa tunnusmerkiksi tuli yhdistelmä vankkaa realismia ja mielikuvituksellista groteskia kuvausta. Lisäksi Leonov kuvasi myötätuntoisesti mutta samalla ironisesti intelligentsian vaikeuksia sopeutua Neuvostoliiton alkuvuosien kaaosmaiseen yhteiskuntaan. Tästä teemasta kumpusi myös vuoden 1927 teos *Vor* (*Varas*), jossa suurkaupungin alamaailman erilaiset ihmishahmot elävät elämäänsä dostojevskimaisessa monitasoisessa yhteisössä.

Myöhemmissä romaaneissaan Leonov siirtyy kokeellisuudesta perinteiseen realismiin. Hän kuvasi 1930-luvulla ensimmäisen viisivuotissuunnitelman toteuttamista paperitehtaan tasolla romaanissaan *Sol*. Samaa aikakautta Leonov käsitteli useissa muissakin teoksissa.

Leonovin laajasta tuotannosta on suomennettu muun muassa teokset *Heinäsirkat* (*Sarantša*, 1930), *Metsä* (*Ruskii les*, 1953) ja *Professori Skutarevski*.

## Suomennetut teokset
* *Velikoshumskin valloitus*, suom. Matti Lehmonen, Helsinki: Kansankulttuuri 1946
* *Heinäsirkat* (*Sarantša*), suom. Edvard Torniainen, Helsinki: Tammi 1951
* *Metsä* (*Russkie ljes*), suom. Juhani Konkka, Helsinki: Tammi 1959
* *Professori Skutarevski* (*Skutarevskij*), suom. Antero Tiusanen ja Timo Nieminen, Helsinki: Kansankulttuuri 1979 
* *Tie valtamerelle* (*Doroga na okean*), suom. Marja-Leena Jaakkola, Helsinki: SN-kirjat 1988 

## Lähteet
Sela Ward

**Sela Ward** (IPA: [ˈsiːlə ˈwɔːɹd], s. 11. heinäkuuta 1956 Meridian, Mississippi) on yhdysvaltalainen näyttelijä. Hänet tunnetaan muun muassa Golden Globe ja Emmy-palkitusta roolista televisiosarjassa ''Rakkaat siskot'' vuosina 1991–1996. Hän on naimisissa Howard Shermanin kanssa ja heillä on kaksi lasta (s. 1994 ja 1998).

## Valikoitu filmografia
* **, Jo Danville, (2010–2013)
* *[[House (televisiosarja)|House]]*, Stacy Warner, (2005–06, 2012)
* *[[The Day After Tomorrow]]*, tohtori Lucy Hall, (2004)
* *[[54 (elokuva)|54]]*, Billie Auster, (1998)
* *[[Takaa-ajettu]]*, Helen Kimble, (1993)
* *[[Rakkaat siskot]]*, Teddy Reed, (1991–96)
* *[[Vihoviimeinen hevosooppera]]*, everstin tytär, (1985)

## Lähteet

## Aiheesta muualla
* 
*
Serenaadi sotatorvella eli sotamies Paavosen tuurihousut

**Serenaadi sotatorvella eli sotamies Paavosen tuurihousut** on Toivo Särkän ohjaama suomalainen elokuva vuodelta 1939.

Sotilasfarssi kertoo sotaharjoituksista kartanonrouvan mailla. Savolainen sotamies Malakias Puavonen lainaa ”tuurihousujaan” majuri Harteiselle.

## Näyttelijät

## Tuotanto ja julkaisu

Talvisota oli jo uhkana, kun kepeää sotilasfarssia kuvattiin, mutta kireä tilanne ei heijastu elokuvaan. Sotamies Paavosta esittänyt Kaarlo Angerkoski kuoli sydänkohtaukseen lokakuussa 1939 kolme kuukautta ennen elokuvan ensi-iltaa. Elokuvaa on kuvattu Pyhäniemen kartanossa.

Elokuvan aihe perustuu Topiaksen näytelmään vuodelta 1938. Elokuvan ensi-ilta oli Helsingissä 1. tammikuuta 1940 Rexissä ja Bio-Biossa.

## Vastaanotto

*Tv-maailman* kriitikon mukaan hupailun ainoa ”ilonkryyni” on savolainen sotamies Malakias.

## Lähteet
Elvira Nabiullina

**Elvira Sahipzadovna Nabiullina** (, , s. 29. lokakuuta 1963, Ufa, Baškirian ASNT) on Venäjän federaation talousministeri Viktor Zubkovin ja Putinin toisessa hallituksessa, syyskuusta 2007 alkaen vuoteen 2012 ja Venäjän keskuspankin pääjohtaja kesäkuusta 2013.

Nabiullina valmistui Moskovan valtionyliopistosta vuonna 1986. Hän työskenteli 1991–1994 Venäjän teollisuudenharjoittajien ja yrittäjien liiton ja sen edeltäjän palveluksessa ennen siirtymistään kauppa- ja teollisuusministeriöön.

Nabiullina toimi vuodesta 2000 kesäkuuhun 2003 German Grefin ensimmäisenä apulaistalousministerinä ja johti sen jälkeen taloudellisia uudistuksia asiantuntijatasolla valmistelevaa strategisten valmistelujen keskusta (). Hän on johtanut Venäjän presidentin kansallisesti ensisijaisten hankkeiden ja väestöpolitiikan neuvoston asiantuntijaneuvostoa ().

## Lähteet

## Aiheesta muualla

* 
*
Permetriini

**Permetriini** (*3-fenoksibentsyyli-3-(2,2-dikloorivinyyli)2,2-dimetyylisyklopropaanikarboksylaatti*) on synteettinen pyretroideihin kuuluva kemikaali, jota käytetään tuholaismyrkyissä. Se toimii hermomyrkkynä hyönteisille ja sitä käytetään sekä hyönteisten tappamiseen että karkottamiseen. Se toimii hermosolujen solukalvoilla hidastaen natriumreaktiota. Nisäkkäät kestävät permetriiniä paljon paremmin kuin hyönteiset ja myrkytystapaturmat ovat harvinaisia. Kalat ovat aineille varsin herkkiä. Suomessa permetriiniä myydään lääkevalmisteina päätäiden ja syyhypunkin hoitoon nimillä Nix, Permethrin ja Perxine.

Permetriiniä käytetään laajalti maataloudessa tappamaan tuhohyönteisiä puuvilla-, vehnä, maissi- ja sinimailaspelloilta sekä jossain määrin myös siipikarjan loisten torjuntaan. Permetriiniä käytetään tehoaineena täishampoissa. Permetriinin käyttö on herättänyt vastustusta, sillä se tappaa valikoimatta kaikenlaisia eläimiä, kuten mehiläisiä, kaloja ja pieniä nisäkkäitä.

Permetriini tuli markkinoille 1990-luvun alussa, ja sitä pidettiin turvallisempana kuin sitä ennen käytettyjä organofosfaatteja. Se suojaa tehokkaasti malariaa levittäviltä hyttysiltä.
## Myrkyllisyys
Permetriini sitoutuu natriumkanavaan tukkien sen ja siten hidastaen hermojärjestelmää. Aine vaikuttaa kääntäen verrannollisesti lämpötilaan, joten se vaikuttaa nopeammin kylmäverisiin eliöihin (hyönteiset, kalat, sammakot jne) kuin lämminverisiin (suurin osa nisäkkäistä ja linnut):
* Permetriini on erityisen vaarallista vesieliöille kuten kaloille, joten sitä sisältävien tuotteiden käyttäminen veden läheisyydessä vaatii erityistä varovaisuutta.
* Permetriini on lisäksi erittäin vaarallista kissoille, joten koirille tarkoitettuja ainetta sisältäviä tuotteita ei saa käyttää kissoille.
* hyvin suuret annokset aiheuttavat myrkytyksen oireita myös muissa nisäkkäissä ja linnuissa mukaan lukien ihmiset.
**LD50-arvo suun kautta rotalla: 450&nbsp;mg/kg.
**LD50-arvo ihon kautta rotalla: 2&nbsp;500&nbsp;mg/kg.
**Välitön myrkyllisyys kalalle LC50 (24&nbsp;h) = 0,014–0,025&nbsp;mg/l.
## Lähteet

## Aiheesta muualla

*
*NPTN Fact sheet  
*PubChem: Permethrin 
*DrugBank: Permethrin 
*KEGG: Permethrin 
*ChemBlink: Permethrin 
*Toxin and Toxin Target Database (T3DB): Permethrin
Bagdad (maakunta)

**Bagdadin maakunta** () on yksi Irakin 19 maakunnasta (kuvernoraatista). Sen pinta-ala on 4&nbsp;555  neliökilometriä (1,5&nbsp;% Irakin pinta-alasta) ja sen asukaslukuarvio on noin 6,70 miljoonaa (2013, 21,1&nbsp;% Irakin väestöstä). Väestöstä 87,2 prosenttia asuu kaupungeissa ja 12,8 prosenttia maaseudulla.  Irakin vuoden 1997 väestönlaskennan aikaan asukasluku oli 5&nbsp;423&nbsp;964.

Maakunta kattaa Irakin pääkaupungin Bagdadin esikaupunkeineen. Bagdadin maakunta on jaettu kymmeneen eri piirikuntaan (2013 tilanne):
* Abu Ghraib (5&nbsp;% väestöstä; noin 29 km Bagdadin keskustasta länteen)
* Madain (Mada’in, 6&nbsp;%; mm. Ktesifon, noin 29 km Bagdadin keskustasta eteläkaakkoon)
* Mahmudiyya (Mahmoudiyya, Mahmoudiya, 7&nbsp;%; noin 28 km Bagdadin keskustasta etelään) 
* Tarmia (Tarmiya, 2&nbsp;%; noin 37 km Bagdadin keskustasta pohjoiseen).

Piirikunnista Bagdadin kaupungin osia ovat (yhteensä 80% kuvernoraatin väkiluvusta, siis yhteensä noin 5,36 milj. as.):
:* Adhamiyya (Adhamiya, Bagdadin pohjoinen kaupunginosa, 16&nbsp;%),
:* Kazimiyya (al-Kāẓimiyya, Kadhimiya, Bagdadin luoteinen kaupunginosa, 12&nbsp;%),
:* Karch (Karkh, Bagdadin keskustaa: Tigrisjoen länsipuolinen osa, 18&nbsp;%),
:* Rusafa, (ar-Rusafa, Bagdadin keskustaa: Tigrisjoen idänpuoleinen osa, 17&nbsp;%),
:* Sadr 1 (Sader 1, itäinen osa, Bagdadin 10&nbsp;%) ja
:* Sadr 2 (Sader 2, itäinen osa, 7&nbsp;%).

Vuoteen 1976 asti maakuntaan kuului myös Salah ad-Dinin maakunta Bagdadin pohjoispuolella.

## Lähteet

## Aiheesta muualla
Galateia (mytologia)

**Galateia** (, ”maidon valkea”; ) oli kreikkalaisessa mytologiassa kolmen eri naishahmon nimi.

## Galateia, nereidi

**Galateia** oli Nereuksen ja Doriin tytär, nereidi, johon kyklooppi Polyfemos oli rakastunut. Galateia puolestaan vihasi tätä ja oli itse rakastunut Akiihin, lammaspaimeneen. Mustasukkaisuudessan Polyfemos päätti surmata Akiin, ja heitti tätä valtavalla kivenlohkareella. Galateia kuitenkin auttoi Akiita, jonka äiti oli myös nereidi, vapauttamaan sukunsa voimat, ja niin lohkareen alta pursuava veri muuttui Akis-joeksi ja Akis sen jokijumalaksi.

## Galateia, patsas

Pygmalion oli Kyproksen kuningas, joka oli pettynyt naisiin heidän kauneusvirheidensä vuoksi. Niin hän veisti naispatsaan puhtaan valkeasta norsunluusta, joka oli kauneudeltaan ylivertainen. Patsas oli niin kaunis, että Pygmalion rakastui teokseensa. Lopulta hän rukoili Afroditea, joka säälikin häntä ja herätti patsaan eloon. He saivat pojan nimeltä Pafos.

Ovidius itse ei nimeä patsasta, vaan nimen *Galateia* antoivat myöhäis-klassiset kirjailijat.

## Galateia, Lamproksen puoliso

**Galateia** oli Lamproksen puoliso, joka oli raskaana miehelleen. Tämä kuitenkin painosti häntä hylkäämään lapsensa, mikäli se ei olisi poika. Kun synnytyksen aika tuli, ja lapsi osoittautui tytöksi, rukoili Galateia Letoa muuttamaan lapsensa, Leukippoksen, pojaksi ja näin tapahtui.

## Lähteet
M/S TransPine

**M/S TransPine** () on ruotsalaisen Rederi AB Transatlanticin omistukseen rekisteröity ro-lo-alus (ro-ro- ja lo-lo-aluksen yhdistelmä). Alus on rakennettu vuonna 2002 Stocznia Gdynia, S.A. -nimisellä telakalla, Gdyniassa, Puolassa. *Transpine* on rekisteröity Ruotsin lipun alle ja sen kotisatama on Helsingborg. 

TransPinen sisaraluksia ovat M/S TransWood, M/S Finnfighter ja M/S Oranjeborg.

## Käyttöhistoria

5. helmikuuta 2002 alus luovutettiin B&N:n omistukseen, joka rekisteröi aluksen Ruotsin lipun alle nimellä *Finnpine*. Kotisatamaksi tuli Skärhamn. Tämän jälkeen F-ships aloitti liikennöinnin Finnpinellä, välillä Suomi–Yhdysvallat. Kesäkuun lopussa 2003 gibraltarilainen B&N Finnpine Ltd. osti laivan ja vuokrasi sen B&N Nordsjöfraktille. Kotisatama säilyi uudesta omistajasta huolimatta Ruotsissa.

Vuonna 2005 Finnpine rekisteröitiin Rederi AB Transatlanticin omistukseen. Vuonna 2006 alus meni Blohm + Vossin telakalle Hampuriin Saksaan pidennettäväksi. Huhtikuussa 2008 alus sai nimen *TransPine*.

## Lähteet

## Aiheesta muualla
*Fakta om Fartyg – M/S Finnpine 
*Transatlantic: TransPine
Marionetti

**Marionetti** () on nukketeatterissa käytettävä nivelnukke, jota ohjataan ylhäältä päin vetelemällä ohuista langoista. Ohjauslangat on kiinnitetty nukkejen jäseniin, jotka on liitetty toisiinsa nivelillä.  Yksinkertaisessa marionetissa ohjauslangat on kiinnitetty yhdeksään paikkaan: kumpaankin jalkaan, käteen, olkapäähän ja korvaan sekä selkärangan tyveen. Lisäämällä lankoja saadaan aikaan tarkempi liikkeiden hallinta. Marionetteja pidetään eurooppalaisista nukeista kaikkein hienovaraisimpina ja vaikeimmin hallittavina. Taitavan nukkenäyttelijän ohjaamana marionetit pystyvät jäljittelemään ihmisten tai eläinten liikkeitä hyvin uskottavasti. Joissakin nukeissa myös suuta tai silmäluomia voidaan liikuttaa langoilla. Marionetit on perinteisesti valmistettu puusta, yleensä lehmuksesta, joka on riittävän pehmeää veistettäväksi, mutta kuitenkin tarpeeksi kestävää. 

Marionetti luo käsinukkeen verrattuna uskottavamman vaikutelman todellisesta hahmosta, sillä nukke on näkyvissä kokonaan, ja sen kaikkia jäseniä voi liikuttaa. Langat ovat yleensä ohuita ja läpikuultavia, mikä vahvistaa todellisuusvaikutelmaa entisestään.

Sanalla marionetti (tai *sätkynukke*) kutsutaan myös helposti johdateltavissa olevaa ihmistä, joka on pelkkä toisten tahdon välikappale.

## Lähteet
*Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. .
### Viitteet
Natalie Cole

**Natalie Maria Cole** () oli yhdysvaltalainen laulaja-lauluntekijä.

## Varhainen elämä
Cole syntyi Los Angelesissa Nat King Colen tyttäreksi.

## Ura
Hänen ensimmäinen studioalbuminsa *Inseparable* (1975) ja siltä julkaistu debyyttisingle ”This Will Be (An Everlasting Love)” olivat huomattavia menestyksiä. Hän voitti vuonna 1976 Grammyn. Hän oli 15-vuotias isänsä kuollessa keuhkosyöpään.

Colen tulevia hittejä olivat ”I’ve Got Love on My Mind”, ”Sophisticated Lady (She’s a Different Lady)”, ”Our Love” ja ”Someone That I Used to Love”. Hän julkaisi vuonna 1991 erään suurimmista menestyksistään, albumin *Unforgettable… With Love*, joka koostuu Nat King Colen lauluista Natalien tulkitsemina. Mainittu albumi toi Colelle useamman Grammy-palkinnon.

Colen viimeisiä albumeja olivat muiden muassa *Snowfall on the Sahara* (1999), *Ask a Woman Who Knows* (2002) ja *Leavin*' (2006). Laulajalla oli lisäksi toissijainen ura näyttelijänä. Hän julkaisi vuonna 2000 omaelämäkerran *Angel On My Shoulder*, josta kävivät suoraan ilmi hänen uraansa varjostaneet huumausaineongelmat. Hänellä on tähti Hollywood Walk of Famella.

Cole teki 2000-luvun puolella omien projektiensa ohella yhteistyötä muun muassa Macy Grayn kanssa. Hän esiintyi Nelson Mandelan 70-vuotisjuhlassa Lontoossa.

Natalie Cole vieraili Suomessa 29.&nbsp;helmikuuta 1992. Hän esiintyi Turun Typhoon Areenalla Suomen euroviisukarsinnan yhteydessä järjestetyssä konsertissa. Yle TV1 taltioi konsertin. Toinen Suomen vierailu tapahtui vuonna 2007 Pori Jazz -festivaaleille.

## Yksityiselämä
Colella todettiin vuonna 2008 hepatiitti C.

## Diskografia
### Albumit

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Singlet

* ”This Will Be (An Everlasting Love)”
* ”Inseparable”
* ”Sophisticated Lady (She’s a Different Lady)”
* ”Mr. Melody”
* ”I've Got Love on My Mind”
* ”Party Lights”
* ”Our Love”
* ”Annie Mae”
* ”Lucy in the Sky with Diamonds”
* ”Stand By”
* ”Sorry”
* ”Your Lonely Heart”
* ”Gimme Some Time”
* ”Someone That I Used to Love”
* ”Hold On”
* ”What You Won’t Do For Love”
* ”You Were Right Girl”
* ”Nothin’ But a Fool”
* ”Too Much Mister”
* ”I Won’t Deny You”
* ”Dangerous”
* ”A Little Bit of Heaven”
* ”Dangerous”
* ”Jump Start”
* ”I Live for Your Love”
* ”Everlasting”
* ”Pink Cadillac”
* ”When I Fall in Love”
* ”Miss You Like Crazy”
* ”I Do”
* ”Starting Over Again”
* ”As a Matter of Fact”
* ”The Rest of the Night”
* ”Wild Women Do”
* ”Grown-Up Christmas List”
* ”Unforgettable”
* ”Route 66”
* ”The Christmas Song” &sup1;
* ”The Very Thought of You”
* ”Take a Look”
* ”As Time Goes By”
* ”No More Blue Christmas”
* ”A Smile Like Yours”
* ”Snowfall on the Sahara”
* ”Say You Love Me”
* ”Angel on My Shoulder”
* ”Livin’ for Love”
* ”Tell Me All About It”
* ”Better Than Anything”
* ”Day Dreaming”
&sup1; *(Chestnuts Roasting on an Open Fire)*

## Filmografia

* *Always Outnumbered* (1998)
* *Abducted: A Father’s Love* (1996)
* *Lily in Winter* (1994)
* *Natalie Cole. The Unforgettable Concert* (1992)

## Lähteet

## Aiheesta muualla

*  
* 
* 
* 
*
Bergen linna

**Bergen linna** (, aiemmin myös *Haus Berge*) on linna Gelsenkirchenin kaupungissa Saksan Nordrhein-Westfalenissa. Linna on saanut nykyisen klassistisen ulkonäkönsä vuosina 1785–1788 arkkitehti Engelbert Kleinhanszin suunnitelmien pohjalta. Varhaisin maininta linnasta on kuitenkin jo 1200-luvulta.

Linna suojeltiin historiallisena rakennuksena vuoden 1988 heinäkuussa. Sitä käytetään nykyisin hotellina ja ravintolana. Mansardikattoisessa linnassa on klassististen elementtien lisäksi myöhäisbarokkisia tyylielementtejä.

## Aiheesta muualla

* Schloss Berge
Thaleia

**Thaleia** (, ) tai **Tháleia** () voi viitata seuraaviin:

* Thaleia, kreikkalaisessa mytologiassa muusa ja musiikin, laulun ja tanssin jumalatar.
* **Thaleia**, kreikkalaisessa mytologiassa nymfi, jota Zeus rakasti mutta joka pelätessään Heran kostoa pyysi tulla kätketyksi maan sisään, missä hän synnytti kaksoispojat.
* **Thaleia**, kreikkalaisessa mytologiassa yksi kolmesta khariitista.

* Tháleia, saari Pohjoisten Sporadien saariryhmässä Kreikassa lähellä Skýrosta

## Katso myös
* Thalia, useita merkityksiä
Manzarek–Krieger

**Manzarek–Krieger** oli The Doorsin alkuperäisjäsenten Ray Manzarekin ja Robby Kriegerin sekä laulaja Brett Scallionsin, basisti Phil Chenin ja rumpali Ty Dennisin muodostama yhdysvaltalainen yhtye, joka soitti The Doorsin vanhoja kappaleita. 

Kokoonpano tunnettiin alun perin nimellä *The Doors of the 21st Century*, mutta The Doorsin alkuperäinen rumpali John Densmore haastoi yhtyeen oikeuteen nimestä. Densmore voitti oikeudenkäynnin, joten yhtyeen nimeksi vaihdettiin *Riders on the Storm* ja myöhemmin *Manzarek–Krieger*.

Suomessa yhtye vieraili kesäkuussa 2007 Kulttuuritalolla Helsingissä.

## Jäsenet
*Brett Scallions – laulu 
*Robby Krieger – kitara
*Ray Manzarek – kosketinsoittimet
*Ty Dennis – rummut
*Phil Chen – bassokitara 

## Diskografia
### Albumit
(*The Doors of the 21st Century* -nimellä)

**Live in Hollywood New Year’s Eve 2003* (2004)
**Live at Music Midtown* (2004) 
**Live at Sunfest* (2004) 
**Live at Mohegan Sun Arena* (2004) 
**Live at the Universal Lending Pavilion, Denver* (2004) 
**Live on New Years Eve 2004* (2005)

### DVD
**L.A. Woman LIVE* (2003) (*The Doors of the 21st Century* -nimellä)
Grille

**Sturmpanzer 38(t) Grille** (), tai virheellisesti käytetty nimeä **Bison** (), oli saksalainen toisen maailmansodan aikainen 150 millimetrin panssarihaupitsi. Vaunut rakennettiin Panzerkampfwagen 38(t):n alustalle ja aseistettiin 15 cm sIG 33 -tykillä.

## Suunnittelu

Alun perin tarkoitus oli käyttää uutta 38(t) Ausf M -runkoa, mutta tuotantoviivytysten vuoksi tuotanto aloitettiin 38(t) Ausf H:n alustalle.

### Grille Ausf. H

(*15 cm Schweres Infanteriegeschütz 33 (Sf) auf Panzerkampfwagen 38(t) Ausf. H* (Sd.Kfz. 138/1)) -mallia rakennettiin helmikuun ja toukokuun välillä vuonna 1943 Prahassa Böhmisch-Mährisch Maschinenfabriken eli BMM:n (aiempi *ČKD Praga*) tehtaalla 91 kappaletta.

Se perustui 38(t) Ausf H -malliin, jonka moottori oli rungon takaosassa. Vaunun torni poistettiin ja korvattiin matalalla panssaroidulla taistelutilalla, jonka etuosaan tykki kiinnitettiin.

Ausf. H:n rungon etupanssari oli 50 millimetriä paksu ja taistelutilan etupanssari 25 millimetriä.

### Grille Ausf. M

(*15cm Schweres Infanteriegeschütz 33/1 auf Selbstfahrlafette 38(t) (Sf) Ausf. M* (Sd.Kfz. 138/1)) oli tuotannossa toukokuusta kesäkuuhun 1943 ja lokakuusta 1943 syyskuuhun 1944. Kaikkiaan valmistui 282 panssarihaupitsia ja 120 *Munitionspanzer 38(t) (Sf) Ausf K/M (Sd. Kfz. 138)* -ampumatarvikkeidenkuljetusvaunua, jotka oli mahdollista tarvittaessa kenttäoloissakin aseistaa samaisella 150 millimetrin tykillä. 

Grillen toinen malli perustui keskimoottoriseen Panzer 38(t) Ausf. M:ään. Edellisen version tapaan torni poistettiin ja korvattiin kansirakenteella ja panssaroidulla taistelutilalla, johon tykki sijoitettiin. Toisin kuin Ausf. H -mallissa, taistelutila sijaitsi vaunun takaosassa ja oli myös jonkin verran aiempaa mallia pienempi ja korkeampi.

## Lähteet

## Aiheesta muualla
Walter Davis (korkeushyppääjä)

**Walter Francis ”Buddy” Davis** (5. tammikuuta 1931 Beaumont, Texas – 17. marraskuuta 2020 Port Arthur) oli yhdysvaltalainen korkeushypyn olympiavoittaja ja koripalloilija.

Walter Davis sairasti polion 9-vuotiaana, mikä vaikeutti pitkään hänen liikuntakykyään. Hän kuitenkin parani ja kehittyi huipputason korkeushyppääjäksi. Helsingin 1952 olympialaisissa hän voitti korkeushypyn kultaa tuloksella 204 cm. Kesäkuussa 1953 hän hyppäsi maailmanennätyksen 212 cm.

Vuonna 1952 koripallon NBA-seura Philadelphia Warriors varasi hänet. Hän pelasi viisi kautta NBA:ssa ensin Warriorsissa ja lopuksi St. Louis Hawksissa. Hän oli voittamassa NBA:n mestaruutta kaudella 1955–1956 ja on näin ainoa yleisurheilun olympiavoittaja, jolla on myös NBA:n mestaruus.

## Lähteet
David Etxebarria

**David Etxebarria Alkorta** (s. 23. heinäkuuta 1973 Abadiano, Baskimaa) on espanjalainen maantiepyöräilijä, kaksinkertainen Ranskan ympäriajon etappivoittaja. Hänen nimensä on yhdistetty Operaatio Puertoon.  

## Saavutuksia
*Ranskan ympäriajo:
**1999 kokonaiskilpailussa 12., etappien 12 ja 16 voitto
**2001 toinen etapilla 9
**2002 toinen etapilla 13
*Espanjan ympäriajo: 
**2001 toinen etapilla 16
**2002 toinen etapilla 8
**2003 toinen etapilla 4 
*Sveitsin ympäriajo:
**1997 kokonaiskilpailussa neljäs, etapin 5 voitto
*Pariisi-Nizza: 
**1998 etapin 2 voitto
*Baskimaan ympäriajo: 
**1999 kokonaiskilpailussa kuudes
**2001 kokonaiskilpailussa neljäs
**2002 kokonaiskilpailussa toinen, pistekilpailun sekä etappien 5A ja 5B voitto
**2004 kokonaiskilpailussa kolmas 
*Liège-Bastogne-Liège: 2000 toinen, 2001 kolmas, 2005 kuudes
*La Flèche Wallonne: 2001 viides, 2005 neljäs
*Bicicleta Vasca: 
**1999 kokonais- ja pistekilpailun voitto
**2000 kokonaiskilpailussa kolmas, pistekilpailun ja etapin 2 voitto
**2002 etapin 4A voitto
*Euskal Bizikleta: 2003 etapin 1 voitto
*Klasika Primavera: 2005 voitto
*Vuelta Valenciana: 2001 etapin 3 voitto
*Volta a Galega: 2000 kokonaiskilpailussa toinen, pistekilpailun ja etapin 3 voitto
*Classique des Alpes: 1999 kolmas
*Valles Mineros: 1997 etapin 3 voitto
*Vuelta a Asturias: 1996 etapin 3 voitto
*Grand Prix Premio Llodio: 1996 voitto
*Tour de l'Avenir: 1996 voitto

## Lähteet
*David Etxebarria Trap&ndash;Friis-tietokannassa
Tietojätti

**Tietojätti** on Gummeruksen julkaisema yksiosainen tietosanakirja, joka sisältää yli 50&nbsp;000 hakusanaa. Teoksesta on ilmestynyt useita painoksia vuosina 1983–1994, ja niitä ovat toimittaneet Jorma Tiainen, Juha Väänänen, Veikko Ahola, Irmeli Kuhlman ja Jorma Luotio.

Teoksen eri painokset on julkaistu hieman eri nimillä, kuten *Tietojätti - Gummeruksen suuri tietosanakirja A-Ö*. Vuonna 1984 tuotiin markkinoille puolikkaan tiiliskiven kokoinen, raamattupaperille painettu 2400-sivuinen *TaskuTietojätti*. Vuoden 1994 teos oli *Tietojätti A-Ö : nelivärinen tietosanakirja* (). Vuonna 1999 julkaistiin teoksen pohjalta *Tietojätti 2000* -niminen teos. Tietojätin vuosina 1983–1993 kerätty tietokanta oli pohjana tiivistetylle versiolle *Pieni ja paras tietosanakirja*.

Vuonna 2001 Tietojätti oli Suomen 16. myydyin tietokirja, myyntimäärältään 17&nbsp;500 kappaletta.

## Lähteet
Valentin Ivanov

**Valentin Kozmitš Ivanov** (; 19. marraskuuta 1934 Moskova, Venäjän SFNT – 8. marraskuuta 2011 Moskova, Venäjä) oli Neuvostoliittoa edustanut jalkapalloilija, olympiavoittaja, Euroopan mestari ja jalkapallovalmentaja.

## Elämä ja ura

Seuratasolla Ivanov edusti Moskovan Torpedoa. Hän voitti joukkueessa Neuvostoliiton-mestaruuden 1960 ja 1965 sekä Neuvostoliiton cupin 1960. Ivanov teki Torpedossa 124 maalia ja on joukkueen historian paras maalintekijä.

Neuvostoliiton maajoukkueessa hyökkääjänä pelannut Ivanov voitti jalkapallon olympiakultaa Melbournessa 1956. Vuonna 1960 hän oli voittamassa kaikkien aikojen ensimmäistä jalkapallon Euroopan-mestaruutta. Chilen MM-kilpailuissa 1962 hän teki neljä maalia ja jakoi turnauksen maalikuninkuuden viiden muun pelaajan kanssa. Vuonna 1964 hän saavutti EM-hopeaa Neuvostoliiton hävittyä loppuottelussa Espanjalle. Ivanov pelasi urallaan 59 maaottelua ja teki niissä 26 maalia.

Pelaajauransa jälkeen Ivanov jatkoi valmentajana. Hän luotsasi Torpedon Neuvostoliiton-mestaruuteen 1976.

Ivanov kuoli pitkän sairauden jälkeen marraskuussa 2011. Hän oli kärsinyt viimeisinä vuosinaan Alzheimerin taudista.

Ivanov oli naimisissa telinevoimistelun olympiavoittaja Lidija Ivanovan (o.s. *Kalinina*) kanssa. Heidän poikansa Valentin Valentinovitš Ivanov on kansainvälinen jalkapallotuomari.

## Lähteet
* Valentin Ivanov Bio, Stats, and Results Olympics at Sports-Reference.com 

### Viitteet
Luettelo Haute-Marnen kunnista

Tämä on **luettelo [[Haute-Marne]]n departementin kunnista** Ranskassa. Departementissa on 432 kuntaa.
Kölnin synagoga

**Kölnin synagoga** on synagoga saksalaisessa Kölnin kaupungissa, Neustadt-Südin kaupunginosassa. Se on Kölnin juutalaisen yhteisön keskus.

Synagoga rakennettiin alun perin vuosien 1895 ja 1899 välillä kölniläisten arkkitehtien Emil Schreitererin ja Bernhard Belowin suunnitelmien pohjalta uusromaaniseen tyyliin. Se vihittiin käyttöön 22. maaliskuuta 1899. Saksan ollessa natsien hallinnon alla synagoga tuhottiin kristalliyönä 9. marraskuuta 1938. Sen jälleenrakennustyöt käynnistettiin 1957, ja ne saatiin päätökseen vuonna 1959. Synagoga otettiin uudelleen käyttöön 20. syyskuuta 1959.

19. elokuuta 2005 paavi Benedictus XVI vieraili synagogassa. Se oli ensimmäinen katolisen kirkon johtajan tekemä vierailu saksalaiseen synagogaan. Paavi tuomistsi synagogassa natsismin ja antisemitismin.

## Lähteet

## Aiheesta muualla

* Die Synagogen-Gemeinde Köln
Kolumbian jalkapallomaajoukkue

**Kolumbian miesten jalkapallomaajoukkue** edustaa Kolumbiaa kansainvälisissä jalkapallon maajoukkuekilpailuissa. 

Se ei aluksi yrittänytkään jalkapallon maailmanmestaruuskilpailuihin vaan pysyi omalla mantereellaan. Ensimmäisen kerran joukkue pyrki MM-kilpailuihin 1958 mutta karsiutui. Seuraavalla kerralla, 1962, he pääsivät mukaan, hävisivät Uruguaylle mutta pelasivat tasan Neuvostoliiton kanssa. Tappio Jugoslavialle pudotti kolumbialaiset jatkosta lohkon viimeisinä yhdellä pisteellä. 

Kolumbia on kaikkiaan pelannut maailmanmestaruuskisoissa kuusi kertaa: 1962, 1990, 1994, 1998, 2014 ja 2018. Kolumbian paras saavutus MM-kisoissa on puolivälieräpaikka Brasilian MM-kisoissa 2014. 

Vuoden 2001 Copa Américan voitto kotikisoissa on joukkueen suurin saavutus.  Kolumbia voitti Meksikon finaalissa 1–0.

## Maailmanmestaruuskilpailut
*1962 - Ensimmäinen kierros 
*1990 - Toinen kierros  
*1994 - Ensimmäinen kierros 
*1998 - Ensimmäinen kierros 
*2002 - *Ei selviytynyt karsinnoista* 
*2006 - *Ei selviytynyt karsinnoista*
*2010 - *Ei selviytynyt karsinnoista*
*2014 - Puolivälierissä
*2018 - Neljännesvälierissä
*2022 - *Ei selviytynyt karsinnoista*

## Copa América
*1975 - **Hopeaa**
*1987 - **Pronssia**
*1993 - **Pronssia**
*1995 - **Pronssia**
*2001 - **Mestaruus**
*2016 - **Pronssia**
*2021 - **Pronssia**
*2024 - **Hopeaa**

## Tunnettuja aiempia pelaajia
* Juan Pablo Ángel
* Andrés Escobar
* Lucio España
* René Higuita
* Carlos Valderrama

## Tunnettuja nykyisiä pelaajia
* James Rodríguez
* Radamel Falcao
* Juan Cuadrado

## Lähteet

## Aiheesta muualla
Jozef Pribilinec

**Jozef Pribilinec** (s. 6. heinäkuuta 1960 Kopernica, Tšekkoslovakia) on slovakialainen entinen kävelijä, jonka matkana oli pääasiassa 20 kilometriä. Urallaan hän edusti Tšekkoslovakiaa.

Pribilinec saavutti hopeamitalin vuoden 1982 Ateenan EM-kisojen 20 kilometrillä. Seuraavana vuonna hän voitti maailmanmestaruuden Helsingin MM-kisojen 20 kilometrillä. Vuoden 1986 Stuttgartin EM-kisoissa Pribilinec saavutti hopeaa 20 kilometrillä ja vuotta myöhemmin samoin hopeaa Rooman MM-kisoissa. Vuonna 1988 hän voitti Soulin kesäolympialaisissa kultaa. Lisäksi Pribilinec saavutti hopeamitalin vuoden 1987 Indianapolisin halli-MM-kisojen 5&nbsp;000 metrillä.
Jozef Pribilinec on 170&nbsp;senttimetrin pituinen ja painoi aktiiviurallaan 69&nbsp;kilogrammaa.

## Ennätykset
* 5&nbsp;000 metrin kävely: 18:36.84 (1993)
* 20 kilometrin kävely: 1:19:30 (1983)

## Lähteet
*
Copa América 2001

**Copa América 2001** oli järjestyksessään 36. Copa América, Etelä-Amerikan jalkapalloliiton CONMEBOL:n maajoukkueiden mestaruusturnaus. Turnaus pidettiin Kolumbiassa 11. heinäkuuta – 29. heinäkuuta 2001. 

Kolumbian turvallisuustilanteen takia kisojen siirtämistä tai peruutamista harkittiin vakavasti. Niitä edeltävinä viikkoina FARCin sissit kidnappasivat tärkeän jalkapallojohtajan ja räjäyttivät useita pommeja. Vasta viikkoa ennen kisojen alkua ne lopulta päätettiin pitää sittenkin alkuperäisen aikataulun mukaan.

Turnaukseen osallistui 12 joukkuetta. Kisoihin piti alun perin osallistua kymmenen CONMEBOL:n jäsenmaata, sekä turnaukseen kutsutut CONCACAF:n jäsenmaat Meksiko, sekä vuoden 2000 Gold Cupin voittaja Kanada. Turnauksen epävarman alun vuoksi Kanada keskeytti harjoitusleirinsä ja vapautti pelaajansa seurajoukkueiden käyttöön, ja maa ilmoitti että se ei saa enää uudestaan joukkuetta kasaan turnaukseen.

Myös Argentiina vetäytyi turnauksesta. Argentiinan jalkapalloliitto ilmoitti että maan pelaajat olivat saaneet tappouhkauksia, eikä se uskalla lähettää joukkuetta Kolumbiaan. Argentiina teki lopullisen päätöksen vetäytyä turnauksesta vain päivää ennen turnauksen alkua, huolimatta siitä että Kolumbian viranomaiset lupasivat vahvistaa turvatoimia. Turnauksesta vetäytyneen Kanadan paikalla turnaukseen osallistui Costa Rica ja Argentiinan tilalla osallistui Honduras.

Mestaruuden voitti isäntämaa Kolumbia, joka löi loppuottelussa Meksikon 1–0. Pronssiottelussa Honduras löi Uruguayn rangaistuslaukauskilpailun jälkeen.

## Ottelut

### Lohko A

----

----

----

----

----

### Lohko B

----

----

----

----

----

### Lohko C

----

----

----

----

----

## Pudotuspelit

### Puolivälierät

----

----

----

### Välierät

----

### Pronssiottelu

### Loppuottelu

## Lähteet
Tatjana Golikova

**Tatjana Aleksejevna Golikova** (, s. 9. helmikuuta 1966 Mytištši) on venäläinen taloustieteilijä ja poliitikko. Hän on ollut varatalousministerinä ja ensimmäisenä varatalousministerinä vuodesta 1999. Hänet nimitettiin terveys- ja sosiaaliministeriksi 24. syyskuuta 2007. Syyskuusta 2013 hän on Venäjän tilintarkastustuomioistuimen puheenjohtaja.

Golikova on naimisissa Viktor Hristenkon kanssa.

## Lähteet

* Голикова Татьяна. Биография, RIA, luettu 25.9.2007

### Viitteet
Mojito

**Mojito** [mo'hi:to] on alun perin kuubalainen cocktail-juoma. Se tehdään perinteisesti vihermintusta, rommista, sokeriruo’on mehusta, limetistä ja soodavedestä. Erilaiset syntytarinat yhdistävät sen joko Sir Francis Draken seurueeseen 1500-luvulle tai afrikkalaisiin orjiin. Bacardi-yhtiö markkinoi tätä drinkkiä 1800-luvulta alkaen.

Drinkille on ominaista alkoholin maun peittyminen makean sokerin ja sitrusaromien yhteisvaikutuksen takia. Mojito tarjoillaan usein mintunlehtien ja murskatun jään kanssa. Raikkaan viileä, kesäinen drinkki nousi 2000-luvulla jälleen uuteen suosioon sitten 1980-luvun, jolloin se oli viimeksi suosiossa. Drinkki voidaan valmistaa myös alkoholittomana, jolloin siitä voidaan käyttää nimitystä ”Virgin Mojito” tai ”Nojito”.

Kirjailija Ernest Hemingway oli mieltynyt mojitoihin, ja hän onkin vaikuttanut juoman kansainvälisen suosion nousuun.

## Lähteet

## Aiheesta muualla

* Drinkkiklubi.com: Mojito .
* Shotti.fi: Mojito.
Land of the Free II

__NOTOC__
**Land of the Free II** on power metal -yhtye Gamma Rayn yhdeksäs studioalbumi, joka ilmestyi 16. marraskuuta 2007. Se on jatkoa vuonna 1995 ilmestyneelle albumille *[[Land of the Free (Gamma Rayn albumi)|Land of the Free]]*.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Kai Hansen – laulu, kitarat
* Henjo Richter – kitarat, kosketinsoittimet
* Dirk Schlächter – basso
* Daniel Zimmermann – rummut

## Arvostelut
* About.com: 
* AllMusic: 
* Imperiumi.net: 9+/10
* Soundi: 
* Sputnikmusic: 

## Lähteet

## Aiheesta muualla
* 
*
Lähikehityksen vyöhyke

**Lähikehityksen vyöhyke** () on Lev Vygotskin teoriaan liittyvä psykologian käsite. Lähikehityksen vyöhyke jää yksilön aktuaalisen kehitystason eli nykyisen taito- ja tietotason ja hänelle mahdollisen potentiaalisen kehitystason väliin. Kun yksilö toimii yhdessä häntä kehittyneemmän ohjaajan kanssa, hän pystyy suoriutumaan tehtävistä korkeammalla tasolla (potentiaalinen kehitystaso), kuin hänen on mahdollista toimiessaan yksin (aktuaalinen kehitystaso). Yksilö pystyy lähikehityksen vyöhykkeellä toimiessaan esimerkiksi ratkaisemaan monimutkaisempia ongelmia, kuin pelkän aktuaalisen kehitystason perusteella voitaisiin olettaa. Yksi erittäin yleinen esimerkki potentiaalisen tason saavuttamisesta on se, kun vanhempi opettaa lastansa ajamaan polkupyörällä ilman apurattaita.

Scaffolding (suom. Kognitiiviset tuet) on lähikehityksen vyöhykkeen idean pedagoginen sovellus, jossa opettaja haastaa opiskelijaa hieman tämän nykyistä taitotasoa korkeamman tason tehtävillä. Kun haasteet ovat sopivassa suhteessa opiskelijan kykyihin, opiskelija oppii paremmin kuin jos tehtävät olisivat tämän taitotason alapuolella tai liian paljon hänen taitotasonsa yläpuolella.

## Lähteet
Vasili Suosaari

**Vasili (Basilius) Suosaari** (vuoteen 1910 **Tichanoff**, myös **Tichanow**, 4. huhtikuuta 1861 Impilahti – 4. heinäkuuta 1939 Bli Bli) oli suomalainen poliitikko, joka toimi SDP:n kansanedustajana vuosina 1907–1910. Vuonna 1911 Suosaari muutti siirtolaiseksi Australiaan, jossa hän viljeli Queenslandin osavaltiossa sijainnutta maatilaa.

## Elämä
Raja-Karjalassa syntyneen Vasili Suosaaren vanhemmat olivat tilallinen Vasili Tichanoff (1835-1906) ja Vassa Porfireintytär (1833-1902). Rutiköyhän perheen poikana hän joutui 13 vuoden ajaksi huutolaiseksi. Myöhemmin Suosaari työskenteli muun muassa puuseppänä sekä kaivosmiehenä Pitkärannan kaivoksessa. 1890-luvun lopussa Suosaari toimi kolme vuotta poliisina Pitkärannassa. Vuosisadan vaihteesta lähtien hän viljeli pientilaa Kitelässä.

Vuonna 1899 Suosaari oli Impilahden edustajana lähetystössä, joka luovutti tsaari Nikolai II:lle helmikuun manifestin kumoamista vaatineen suuren adressin. Vuonna 1907 hänet valittiin kansanedustajaksi Suomen ensimmäisissä yksikamarisen eduskunnan vaaleissa. Suosaaren poliittinen ura päättyi vuoden 1910 vaaleihin, jolloin hän jäi varasijalle.

Kansanedustajakautensa jälkeen Suosaari oli palstatilallisena Nurmijärvessä, kunnes lähti siirtolaiseksi Australiaan vuonna 1911. Työskenneltyään aluksi Narrominessa ja Brisbanessa Suosaari hankki vuonna 1916 sokeriruokofarmin Queenslandin osavaltion Bli Blistä. Suosaaren perhe osallistui aluksi Matti Kurikan seuraajien perustaman sosialistisen utopiayhteisön toimintaan, mutta keskittyi pian oman tilansa viljelyyn. Farmilla tuotettiin sokeriruo'on ohella myös maissia sekä erilaisia hedelmiä. 

Australiaan muutettuaan Suosaari käytti etunimeä Basilius. Hän kuoli 78-vuotiaana heinäkuussa 1939. Suosaari on haudattu Nambourin vanhalle hautausmaalle.

## Perhe
Vasili Suosaaren puoliso oli Rääkkylässä syntynyt Anna Brita Nupponen (1869-1958), jonka kanssa hän avioitui vuonna 1894. Pariskunnalle syntyi 11 lasta. Heidän pojistaan Akseli (Axel), Joel (Joe), Aleksandr (Sandy), Viktor (Vic) ja Jack Suosaari tunnettiin lahjakkaina urheilijoina. Akseli Suosaari voitti 100 jaardin vapaauinnin Australian mestaruuden vuosina 1930-1931. Joe Suosaari puolestaan piti hallussaan 400 jaardin rintauinnin Australian ennätystä. Suomen Olympiakomitea yritti saada veljeksiä osallistumaan vuoden 1928 kesäolympialaisiin, mutta he kieltäytyivät halutessaan edustaa Australiaa. Akseli Suosaaren (1908-1934) urheilu-ura katkesi hänen sairastuttuaan keuhkotautiin vuonna 1932. 

## Lähteet
Maemo

**Maemo** on Linux-pohjainen kehitysalusta kämmenmikroille. Sitä käyttävät Nokia 770 Internet Tablet sekä sen seuraajat Nokia N800, Nokia N810 ja Nokia N900. Maemo-alusta esiteltiin 25. toukokuuta 2005 Linux World Summit -tapahtumassa 770:n julkistamispäivänä.

Helmikuussa 2012 Mobile World Congressissa julkistettiin Maemo projektin sulauttaminen Moblinin kanssa MeeGo mobiili-ohjelmistoalustan luomiseksi.

Maemo 5 -kirjaston pino näyttää tältä:

Avoimen lähdekoodin komponentit ovat tunnettuja Linuxin työpöytäympäristön kirjastoja, joten sovellusten siirrettävyys on yksinkertaista. 

Maemo-kehitys tehdään Scratchbox-nimisessä ristikäännöstyökalussa.

Saksan Financial times julkaisi 11. elokuuta 2009 artikkelin, jossa kerrottiin Maemon tulevan käyttöön laajamittaisesti Nokian matkaviestinten käyttöjärjestelmäksi Symbian-käyttöjärjestelmän rinnalle. Nokia otti ensimmäiseksi Maemo-alustan käyttöön Internet Tablet -laitteissa.

Nimi Maemo on peräisin yhdeltä Nokian sisäiseltä palvelimelta. Nimi on alkujaan luotu Linuxin salasanageneraattorilla eikä se tarkoita mitään.

## Versiohistoria
### OS2005
Versio tuli käyttöön Nokian 770 Internet Tabletissa. Sen mukana toimitettiin Opera-selain, Flash 6, perustason sähköposti- ja RSS-sovellukset, musiikki- ja videosoitin, PDF-lukija, kuvankatseluohjelma, sovellustenhallinta ja valikoima erilaisia pelejä.
### OS2006
Nokia julkisti uuden version 16. toukokuuta 2006. Sen vakautta oli paranneltu ja ulkoasua oli uudistettu.
### OS2007
OS2007 julkaistiin Nokia N800:n yhteydessä tammikuussa 2007. Versiossa oli korjattu runsaasti aiempien versioiden bugeja ja parannettu suorituskykyä. Mukana tuli Opera 8 ja Flash 7.
### OS2008
OS2008 julkaistiin Nokia N810:n yhteydessä marraskuussa 2007. Tämän version saa päivitettyä myös aiempaan Nokia N800:an. Tässä Mozilla-pohjainen selain korvasi aiemman Opera-selaimen. Mukana oli Windows Media Playerin tiedostomuotojen ja H.264:n tuki.
### Maemo 5
Maemo 5 on Nokia N900:n käyttöjärjestelmä.

## Katso myös

* OpenMoko

## Lähteet
* Digitoday
* Financial Times Deutschland

### Viitteet

## Aiheesta muualla
* Maemon kotisivu
* Maemo Nokia.com 
* Maemo-sovelluksia
* Maemo planet
* Maemo Bugzilla 
* Maemo 4 Quick Start Guide
Anatoli Serdjukov

**Anatoli Eduardovitš Serdjukov** (, s. 8. tammikuuta 1962 Holmskaja, Krasnodarin aluepiiri) on venäläinen poliitikko ja liikemies, veroministeri 2004&ndash;2007 ja puolustusministeri 2007&ndash;2012.

Serdjukov valmistui Leningradin kauppainstituutista 1984 ja suoritti asevelvollisuutensa 1984&ndash;1985. Hän toimi huonekaluja myyvän pietarilaisen Mebel-Marketin johtajana 1995&ndash;2000 ja suoritti oikeustieteen tutkinnon Pietarin valtionyliopistossa 2001.

Veroministeriön Pietarin aluehallinnon varapäällikkönä Serdjukov oli 2000&ndash;2001 ja päällikkönä 2004 saakka, jolloin nimitettiin varaveroministeriksi ja veroministeriksi 2004. Puolustusministerinä 2007&ndash;2012 hän johti laajaa asevoimien uudistusta, johon kuului mm. miesvahvuuden vähentäminen miljoonaan sotilaaseen, luopuminen sotilaslääni-armeija-divisioona-rykmentti-järjestelmästä ja siirtyminen sotilaslääni-operaatioryhmä-prikaati-jakoon. Jokaiseen sotilaspiiriin perustettiin nopean toiminnan prikaati. Upseerien määrää vähennettiin ja vakinaisten aliupseerien määrää lisättiin.

Venäjän presidentti Vladimir Putin erotti Serdjukovin 2012 epäiltynä ministeriön alaisen omaisuudenhoitoyhtiön kavalluksesta ja nosti tilalle Sergei Šoigun.

## Lähteet

## Aiheesta muualla

* Сердюков, Анатолий Lenta.Ru
Anatoli Demjanenko

**Anatoli Vasylovytš Demjanenko** (ukrainaksi: Анатолiй Васильович Дем'яненко) (s. 19. helmikuuta 1959 Dnepropetrovsk, Neuvostoliitto) on ukrainalainen jalkapallovalmentaja ja entinen hyökkääjä.

## Ura pelaajana

Demjanenko pelasi urallaan 12 vuoden ajan FK Dynamo Kiovan joukkueessa. Demjanenko kantoi kapteeninnauhaa ja oli yksi joukkueen tärkeimmistä pelaajista ja linkki hyökkäyksen ja puolustuksen välillä. Demjanenko juhli Neuvostoliiton mestaruutta viiteen kertaan ja oli mukanan Cup-voittajien Cupin loppuottelussa 1986, kun Dynamo Kiova kaatoi Atlético Madridin Lyonissa maalein 3–0.

Neuvostoliiton maajoukkueessa Demjanenko pelasi 80 maaottelua oli voittamassa olympiakultaa ja EM-hopeaa 1988.

Hänet valittiin Ukrainan neuvostotasavallan parhaaksi pelaajaksi 1982 ja 1985. Joulukuussa 2000 Demjanenko äänestettiin *The Ukrainsky Futbol weekly* -lehden äänestyksessä Ukrainan kautta aikain kolmanneksi parhaaksi pelaajaksi Andriy Shevchenkon ja Oleg Blokhinin jälkeen.

**Meriitit pelaajana**

* Neuvostoliiton mestaruus (5): 1980, 1981, 1985, 1986, 1990
* Neuvostoliiton Cup (4): 1982, 1985, 1987, 1990
* Neuvostoliiton Supercup (3): 1980, 1985, 1986
* Cup-voittajien Cup: 1986
* Ukrainan mestaruus: 1993
* Ukrainan Cup: 1993
* Olympiakultaa: 1988
* EM-hopeaa: 1988

## Ura valmentajana

Demjanenko on toiminut FC Arsenal Kiovan päävalmentajana 1993 sekä FK Dynamo Kiovan apulaisvalmentajana 12 vuoden ajan. Kauden 2004–05 päätteeksi hän nousi Leonid Buryakin seuraajaksi Dynamo Kiovan päävalmentajaksi. Demjanenkon johdolla Dynamo Kiova voitti kaksi Ukrainan cupia sekä liigamestaruuden 2007.

Kun Dynamo Kiova hävisi avausottelunsa 2007–2008 Mestarien liigan lohkovaiheessa AS Romalle 2–0, Demjanenko sai potkut tehtävistään. Hänet korvasi seuran entinen päävalmentaja ja varatoimitusjohtaja Jožef Sabo.

Vuonna 2008 Demjanenko toimi lyhyen aikaa Neftçi Bakun päävalmentajana. Elokuussa 2010 hän siirtyi uzbekistanilaisen FK Nasaf Qarshin valmentajaksi. Tammikuussa 2012 Demjanenko jätti Nasaf Qarshin ja palasi kotimaahansa FK Volyn Lutskin päävalmentajaksi. Volyn Lutsk säilytti Demjanenko alaisuudessa sarjapaikkansa, muttei onnistunut nousemaan sijalta 12 korkeammalle. Kaudella 2012/13 Lutsk oli jälleen putoamiskamppailussa ja lopulta Demjanenko jätti joukkueen huhtikuussa 2013.

**Meriitit valmentajana**

* Ukrainan mestaruus: 2007
* Ukrainan Cup: 2006, 2007
* Ukrainan Supercup: 2006, 2007
* Uzbekistanin mestaruus
**Hopeaa: 2011
* Uzbekistanin cup
**Hopeaa: 2011
* AFC Cup: 2011

## Lähteet
Rot13

**Rot13**, **ROT-13** tai **Rotate13** on alkeellinen salausmenetelmä, joka on Caesar-koodin muunnos. Rot13:ssa kirjaimet A–Z korvataan aakkosissa 13 kirjaimen päässä olevalla kirjaimella – esimerkiksi A-kirjain korvataan N-kirjaimella, B-kirjain O:lla ja niin edelleen. Numeroita ja erityismerkkejä, kuten skandinaavisia kirjaimia Å, Ä ja Ö, ei muokata.

Rot13-salattu teksti saadaan palautettua alkuperäiseksi Rot13-koodaamalla se uudestaan, koska 13 on puolet kirjainten A–Z määrästä eli 26:sta.

Rot13-koodausta on käytetty muun muassa uutisryhmissä, esimerkiksi huumoriryhmissä peittämään mahdollisesti loukkaavaa tekstiä. Näin viestin avaaminen jää lukijan vastuulle. Sitä käytetään myös runsaasti geokätköilyn piirissä.

## Lähteet

## Aiheesta muualla
* ROT13-tekstin salaus- ja purkupalvelu